## Jarduera digitala

#### Izenburua

Ikasleak sortutako lanen/proiektuen emaitzen errepositorio/portfolioa sortu

#### Zergatik, zer eta nola egin?

Jakina da ikasleak bere ikasketa prozesuan lan asko egiten dituela. Horietako asko, proiektu baten ondorioz, erronken ondorioz edo ikasgelako jardueren ondorioz sortuak dira eta asko eta asko, bere etorkizuneko CVa osatzeko baliogarriak izan litezke. Urtetan ere, ikaslearen portfolio digitala delakoaren inguruko eztabaida luzeak gauzatu dira gure Hezkuntza sisteman baina ez gara inora iritsi.

***Ezagupena***

Ikaslearen portfolioaz ari garenean, ikasleak bere ikasketa prozesuan sortzen dituen amaierako lanen bildumaz ari gara. Lanak, desberdinak izan litezke eta bakoitza, bere izaeraren arabera, dagokion esparruan gordea izan beharko luke. Adibidez: erronka baten ondorioz ikasleak bideo bat grabatuko balu amaierako lan bat aurkeztuz, sortutako eduki hori lan merkatuari begira interesgarria dela iruditzen bazaigu, ikaslearen portfolioren parte kontsideratu dezakegu. Adibide honetan, sortutako bideo hori non biltegiratu kontsideratu beharko genuke. Bideo bat izanik, erabiltzailearen Youtubeko perfilean kokatua izango genukela kontsideratuko dugu.

Bideo hori bezela, 2 ikasturtetan zehar sortutako aurkezpenak, dokumentazio teknikoa etab. izango genuke kontutan. Bakoitza, dagokion biltegian gordeta (Youtube, Slideshare, Drive, etab.)

Nola sortu beraz ikaslearen portfolioa edukiak biltegi desberdinetan gordeak baditugu?

***Trebetasuna***

Jarduera honetan, Sare Sozialen munduan zabalduen dagoen Sare Sozial Profesionala erabiltzea proposatzen dugu, [LinkedIn](https://en.wikipedia.org/wiki/LinkedIn).

Horretarako, Ikasle bakoitzak bere LinkedIn profila sortzea proposatuko dugu. Profil horren sorreran, ikaslearen datu minimoak bete eta “Lan adibideak eta Proiektuak” atalean zentratuko dugu esfortzu guztia. Bertan, banan banan, egindako lanen zerrendatzea egingo dugu eta lan horiek bistaratzeko beharrezkoak diren datu eta estekak jarriko ditugu. Ikasturtean zehar, ikasleak bere lan guztiak zerrendatu eta estekatuko ditu bertan, eta pixkanaka, bere profila osatzen joango da CV digital bezela erabili ahal izango duelarik. Gainera, honelako Sare Sozial Profesional baten egotearen abantailak probestuko ditugu, sortzen zaizkigun harremanak gauzatuz eta sendotuz eta interesgarriak ditugun enpresak ere jarraituz, inkluso, lan eskeintzak jasoz.

Ikaskuntza emaitza

Ezagupen adibideak

* Ulertzen du informazioa nola biltegiratzen den gailu/zerbitzu desberdinetan.
* Biltegiratze bitarteko desberdinak ezagutzen ditu.
* Biltegiratzearen aukera desberdinak ezagutzen ditu eta egokiena aukeratzeko gai da.

Trebetasun adibideak

* Informazioa, sailkapen eskema edo metodo baten bidez egituratu eta sailkatzen du.
* Informazioa eta eduki digitalak antolatzen ditu.
* Sailkapen eskema desberdinak erabiltzen ditu informazioa eta baliabide digitalak biltegiratu eta kudeatzeko.
* Informazioa kudeatzeko zerbitzu, programa eta aplikazioak erabiltzeko gai da.
* Aldez aurretik biltegiratutako informazio eta edukiak atzitu eta berreskuratzeko gai da.
* Edukiak etiketatzeko gai da.

Kontsultarako baliabideak

* [LinkedIn Presentation Video](https://www.youtube.com/watch?v=GBGCGSPSK3k) (en)
* [LikedIn wikipedian](https://en.wikipedia.org/wiki/LinkedIn) (en)
* [LinkedIn Help](https://help.linkedin.com/) (en)
  + [Profilaren definizioa](https://help.linkedin.com/app/answers/detail/a_id/15493/bid/3/pid/2) (en)
  + [Harremanak gauzatuz](https://help.linkedin.com/app/answers/global/a_id/36951/bid/264/pid/246) (en)
  + [Lana bilatuz](https://help.linkedin.com/app/answers/global/a_id/151/bid/195/pid/194) (en)
* [The Beginner's Guide to LinkedIn](http://mashable.com/2012/05/23/linkedin-beginners/#Jsuwx627.Zqh) (en)
* [How to Use LinkedIn: 35 LinkedIn Tips for Professional Networking, Business & Marketing](http://blog.hubspot.com/blog/tabid/6307/bid/23454/The-Ultimate-Cheat-Sheet-for-Mastering-LinkedIn.aspx) (en)
* [LinkedIn Education](https://www.linkedin.com/edu/?tab=schools) (es)
* [Cómo crear tu perfil profesional en Linkedin](https://www.youtube.com/watch?v=cMyWJasWI7E) (video - es)

#### Lantzen diren gaitasun digitalak

|  |  |  |
| --- | --- | --- |
| Esparrua | Gaitasuna | Maila |
| 1. Informazioa | 1.3 Informazioa bildu eta berreskuratzea | Ertaina  Aurreratua |

*digcomp* [*euskaraz*](https://www.mindomo.com/mindmap/3787e0c55d3b4d8b9f01556ea003f773) *-* [*gazteleraz*](https://www.mindomo.com/mindmap/91ed03d97b9e457a9958b457a8bd8b6f)

#### Erronken 11 pausoak

|  |  |
| --- | --- |
| Erronken 11 pausoekin lotura | 4. Informazioa lortu eta antolatu  10. Emaitzak aurkeztu |

[*Erronken 11 pausoak*](https://drive.google.com/file/d/0B4-1ZNRVx6exM1NfSmRHdVhJdjA/view?usp=sharing)

Balorazioa

Jardueraren balorazioa egiteko bete ezazu mesedez galdetegi txiki hau:

<https://docs.google.com/forms/d/1Navm7KxTkicQ3pEUmd1y0AKNwDGgmeKxPsrkL8vLa1I/viewform?entry.1601168917=1.3.2+Ikasleak+sortutako+lanen/proiektuen+emaitzen+errepositorioa+sortu&entry.933677473>

Jabetza eta erabilpen baldintzak

Iturria: Lan hau Iñaki Telleriak (Tknika) sortu du eta Creative Commons CC-BY lizentziarekin banatzen da.